## PROCEDURA

## IZRADE DOKTORSKE DISERTACIJE PREMA PRAVILIMA STUDIRANJA IZ 2024. GODINE

##

**SADRŽAJ**

**1. SVRHA I CILJ**

**2. PODRUČJE PRIMJENE (OBUHVAT)**

**3. PRAVNI OKVIR**

**4. POJMOVI I SKRAĆENICE**

**5. OPIS PROCEDURE**

**1. SVRHA I CILJ**

Postupkom se definišu: redoslijed i način izvođenja, prateća dokumentacija i odgovornost učesnika u procesu izrade Doktorske disertacije na III (trećem) ciklusu studija na Fakultetu zdravstvenih studija Univerziteta u Sarajevu.

**2. PODRUČJE PRIMJENE**

Proceduru primjenjuju svi nastavnici-mentori, članovi komisija uključenih u izradu Doktorske disertacije na III ciklusa studija, i stručne službe Fakulteta. Procedura se primenjuje u procesu obrazovnog rada i odnosi se na organizovanje rada u cilju završetka III ciklusa studija i izrade Doktorske disertacije.

**3. PRAVNI OKVIR**

* Okvirni zakon o visokom obrazovanju BiH („Službeni glasnik BiH), br. 59/07)
* Zakon o visokom obrazovanju Kantona Sarajevo („Sl. novine br. 33/17“)
* Statut Univerziteta u Sarajevu (br. 0-1093-3-1/18 od 28. 11. 2018.)
* Pravila studiranja za III ciklus studija na Univerzitetu u Sarajevu (br. 01-4-9/24 od 28. 02. 2024)

**4. POJMOVI I SKRAĆENICE**

VF - Vijeće Fakulteta zdravstvenih studija

NPP - Nastavni plan i program

DD – Doktorska disertacija

**5. OPIS PROCEDURE**

Kandidat, upisom stiče status studenta III ciklusa studija.

Procedura opisuje redosljed radnji koje je student dužan proći u postupku sticanja zvanja Doktor zdravstvenih nauka, uz jasno definisane faze izrade i obaveze kako studenta, tako i nastavnog i administrativnog osoblja Fakulteta koji učestvuju u obrazovnom procesu na ovom ciklusu studija.

Procedura, takođe navodi prateću dokumentaciju koja je sastavni dio dosijea kandidata, kao i studentskog portfolija.

U narednoj tabeli, naveden je kompletan opis procedure izrade i odbrane Doktorske disertacije.

|  |
| --- |
| **PROCEDURA TREĆI CIKLUS STUDIJA – Pravila iz 2024. godine** |
| 1. | USLOVI ZA UPIS | Kandidati koji su završili drugi ciklus studija Fakulteta zdravstvenih studija kao i na drugim srodnim fakultetima iz oblasti medicinskih nauka i biotehnologije |
| **I SEMESTAR** | Student tokom prvog semestra pohađa nastavu i polažu ispite iz obaveznih predmeta, prema programu i propozicijama svakog predmeta. Vijeće studija doktorantu može dodijeliti akademskog savjetnika pri upisu studija. Akademski savjetnik kao nastavnik sudjeluje u izvođenju studija i potencijalni je mentor, koji usmjerava i prati studenta i njegov rad do imenovanja mentora. Izvještaj iz prethodnog stava ovog člana dostavlja se Vijeću studija na usvajanje. |
| AKADEMSKI SAVJETNIK |
| III SEMESTAR (mr.sci) | Kandidati koji su stekli diplomu s naučnim zvanjem magistra zdravstvenih i drugih srodnih nauka iz oblasti medicinskih nauka i biotehnologije, a prije uvođenja bolonjskog sistema studiranja. Ovim kandidatima priznaje se 60 (ECTS) bodova prilikom upisa na treći ciklus studija. |
| 2. | UPISKandidat predaje | * prijavu, svojeručno potpisanu,
 |
| * biografiju,
 |
| * uvjerenje o državljanstvu,
 |
|  | * rodni list,
 |
| * diplomu o završenom prethodnom obrazovanju, rješenje o nostrifikaciji/akademskom priznavanju diplome koja je stečena u inostranstvu ili diplome stečene u nekoj od država bivše Jugoslavije nakon 06. 04. 1992. godine,
 |
| * uvjerenje o položenim ispitima iz prethodnog studija s ocjenama iz pojedinih predmeta,
 |
| * kopije radova u kojima je kandidat autor ili koautor u naučnoistraživačkom radu (CC, SCI, SSCI)\*,
 |
| * potvrdu voditelja naučnog programa o sudjelovanju na naučnom projektu u zemlji i/ili inostranstvu u trajanju od najmanje jednog mjeseca\*,
 |
| * uplatnicu na 50,00 KM u svrhu prijave na Konkurs.
 |
| 3. | Studentska služba | Vrši upis kandidata. Ukoliko kandidati ne pristupe upisu u navedenom periodu, smatrat će se da su odustali od upisa na Fakultet zdravstvenih studija. |
| 4. | **II SEMESTAR** | Student upisuje dva obavezna predmeta i bira dva izborna predmeta: jedan s liste općih izbornih predmeta i drugi s liste specifičnih izbornih predmeta. Odluku o načinu izvođenja nastave donosi Vijeće fakulteta, na prijedlog Vijeća doktorskog studija |
| 5. | **III SEMESTAR**PRIJAVA TEME | Student bira oblast istraživačke teme i sa akademskim savjetnikom definira užu oblast i temu doktorske disertacije. Obrazac za prijavu teme doktorske disertacije čini sastavni dio Pravila (Obrazac DS 1). |
| Temu doktorske disertacije potvrđuje Vijeće studija. Akademski savjetnik ima obavezu do kraja II semestra podnijeti izvještaj o radu doktoranta na propisanom obrascu (Obrazac DS 5). Izvještaj se dostavlja Vijeću studija na usvajanje. |
| 6. | **IV SEMESTAR**PRIJAVA I ODBRANA PROJEKTA DOKTORSKE DISERTACIJE | Student prijavljuje Projekat doktorske disertacije Vijeću studija Zdravstvenih nauka, na obrascu koji je sastavni dio Pravila III ciklusa studija (Obrazac DS 2). |
| Do kraja prve polovine IV semestra, Vijeće studija utvrđuje prijedlog sastava Komisije za ocjenu i odbranu projekta, radne verzije i doktorske disertacije. Odluka se dostavlja Vijeću članice i Senatu Univerziteta na verifikaciju. Komisija ima tri ili pet članova. |
| Do kraja IV semestra student je dužan da pristupi odbrani projekta doktorske disertacije. Odbrana projekta doktorske disertacije je javna i brani se pred Komisijom Univerziteta. |
| Komisija Univerziteta sačinjava Izvještaj o projektu doktorske disertacije, u kojem obavezno navodi i ocjenu podobnosti kandidata i teme doktorskog rada i dostavlja ga putem Vijeća studija, Vijeća Fakulteta Senatu Univerziteta, a na obrascu koji je sastavni dio Pravila (Obrazac DS 6). |
| Ako Komisija Univerziteta prilikom odbrane ima primjedbe na projekat doktorske disertacije, isti vraća studentu na doradu, koji je dužan korigovanu verziju projekta doktorske disertacije dostaviti Komisiji Univerziteta u roku ne dužem od 30 dana od dana dostavljenih primjedbi od strane Komisije Univerziteta. |
| Nakon dostavljene korigovane verzije projekta doktorske disertacije Komisija Univerziteta sačinjava izvještaj o projektu doktorske disertacije. |
| 7. | **V SEMESTAR**IZRADA TEZE – PREZENTACIJA DOSTIGNUTIH REZULTATA I PRIJAVA RADNE VERZIJE DOKTORSKE DISERTACIJE | Student radi naučno istraživanje u okviru doktorske teze. Najkasnije do kraja prve polovine V semestru student prijavljuje naučno istraživanje u okviru teze, prezentira i brani dio dostignutih istraživanja i rezultata u okviru doktorske teze.  |
| Vijeće studija formira Komisiju pred kojom kandidat brani dostignuta istraživanja i rezultate. |
| Do početka VI semestra student ima obavezu da pribavi pozitivno mišljenje mentora i prijavi radnu verziju doktorske disertacije vijeću studija. |
| Prijava radne verzije doktorske disertacije vrši se putem obrasca koji je sastavni dio Pravila (Obrazac DS 7) |
| Radna verzija doktorske disertacije treba biti korektno jezički, stilski i tehnički oblikovana u skladu sa savremenim postupcima, tehnikom i tehnologijom izrade publikacija u oblasti naučnog, stručnog odnosno umjetničkog rada. Vijeće studija utvrđuje strukturu radne verzije doktorske disertacije |
| Doktorant je dužan dostaviti radnu verziju doktorske disertacije Vijeću studija. Dostavljanje radne verzije doktorske disertacije vrši se putem protokola Fakulteta |

|  |  |  |
| --- | --- | --- |
| 8. | **VI SEMESTAR**ODBRANA RADNE VERZIJE DOKTORSKE DISERTACIJE | Sekretar vijeća studija u dogovoru s doktorantom i predsjednikom Komisije zakazuje prezentaciju radne verzije doktorske disertacije u periodu od mjesec dana od dostavljanja radne verzije doktorske disertacije. |
| Obavještenje o prezentaciji objavljuje se sedam dana prije održavanja prezentacije, na internet stranici članice i Univerziteta |
| Postupak prezentacije radne verzije doktorske disertacije obavlja se pred Komisijom Univerziteta, uz obavezno prisustvo sekretara vijeća studija i zapisničara. Odbrana radne verzije doktorske disertacije je javna, a mogu joj prisustvovati i druga zainteresirana lica, bez mogućnosti da postavljaju pitanja ili prekidaju izlaganje studenta |
| Nakon što predsjednik Komisije Univerziteta otvori postupak prezentacije, doktorant iznosi rezultate rada radne verzije doktorske disertacije, dovodi u vezu dobijene i očekivane rezultate, a potom predstavlja zaključke. |
| Primjedbe članova Komisije Univerziteta student je dužan ugraditi u korigiranu radnu verziju doktorske disertacije i dostaviti je u pisanom i elektronskom obliku u roku od najduže šest mjeseci od dana odbrane radne verzije. |
| Zapisnik o prezentaciji radne verzije doktorske disertacije dostavlja se Vijeću studija na obrascu koji je sastavni dio Pravila univerziteta (Obrazac 8). |
| PROVJERA DOKTORSKE DISERTACIJE | Nakon predaje radne verzije/korigirane radne verzije, prema Pravilniku o načinu korištenja softvera za detekciju plagijarizma (postupak sličnosti),organizaciona jedinica je dužna dostaviti PDF dokument korigovane doktorske disertacije Službi za izdavačku djelatnost Univerziteta u Sarajevu. |
| Pisano izjašnjenje Komisije za ocjenu doktorske disertacije na rezultate provjere doktorske disertacije korištenjem softvera za detekciju potencijalnog plagijarizma, utvrđenog Pravilnikom o načinu korištenja softvera za detekciju potencijalnog plagijarizma sastavni je dio izvještaja kojeg Komisija podnosi Vijeću fakulteta, a kojeg Fakultet dostavlja Senatu Univerziteta. |
| Nakon provedenog postupka prezentacije radne verzije/ korigovane radne verzije doktorske disertacije, Komisija Univerziteta sačinjava Izvještaj o ocjeni doktorske disertacije koji sadrži ocjenu prezentacije rezultata rada prikazanih u doktorskoj disertaciji, obrazlaže rezultate provjere potencijalnog plagijarizma i u roku od 30 dana dostavlja ga Vijeću studija. |
| Izvještaj se podnosi na obrascu koji je sastavni dio Pravila univerziteta (Obrazac 9). Vijeće studija na prvoj narednoj sjednici razmatra izvještaj Komisije Univerziteta i upućuje ga u dalju proceduru |
| Vijeće studija u roku od 15 dana donosi odluku o prihvatanjuizvještaja Komisije Univerziteta o primjedbama i sugestijama javnosti i dostavlja je vijeću organizacione jedinice. |
|  | UVID U IZVJEŠTAJ I KORIGOVANU RADNU VERZIJU DOKTORSKE DISERTACIJE | Po prijemu odluke o prihvatanju Izvještaja Komisije Univerziteta, članica Univerziteta objavljuje na svojoj internet stranici da se izvještaj Komisije Univerziteta i radna verzija doktorske disertacije stavljaju na uvid javnosti. |
| DOSTAVLJANJE IZVJEŠTAJA O OCJENI DOKTORSKE DISERTACIJE | Radna verzija/korigovana radna verzija doktorske disertacije i Izvještaj o ocjeni doktorske disertacije ostaju na uvidu javnosti 30 dana u naznačenoj prostoriji fakulteta.  |
| Nakon uvida javnosti Vijeće fakulteta na prvoj narednoj sjednici razmatra izvještaj Komisije Univerziteta |
| U slučaju da Vijeće fakulteta usvoji izvještaj Komisije Univerziteta student je dužan da u roku od najduže 60 dana od prijema odluke vijeća fakulteta pripremi finalnu verziju doktorske disertacije i dostavi je u utvrđenom broju primjeraka. |
| Ako Vijeće fakulteta vrati Izvještaj Komisije Univerziteta na dopunu odnosno izmjenu, Komisija Univerziteta je dužna u roku od 30 dana postupi u skladu sa zaključkom Vijeća fakulteta i dostavi Vijeću fakulteta usklađeni izvještaj. |
| U slučaju da Vijeće fakulteta odbije izvještaj Komisije Univerziteta, izvještaj se vraća Vijeću studija na ponovno razmatranje. Uz prihvatanje izvještaja Komisije Univerziteta iz člana 39. Pravila, Vijeće fakulteta donosi i odluku o javnoj odbrani doktorske disertacije pred Komisijom Univerziteta |
| 9. | **VI SEMESTAR**ODBRANA DOKTORSKE DISERTACIJE | Javna odbrana doktorske disertacije organizira se najkasnije 30 dana od dana odluke Vijeća fakulteta iz člana 41. Pravila. Student je obavezan, prije odbrane doktorske disertacije, imati objavljen ili prihvaćen za objavljivanje najmanje jedan rad u priznatim publikacijama koje se nalaze u relevantnim naučnim bazama podataka, a koji je tematski povezan s doktorskim istraživanjem |
| Ispunjavanje prethodno navedene obaveze se evidentira u indeks studenta uz potpis mentora |
|  Fakultet utvrđuje mjesto, datum i sat odbrane doktorske disertacije. |
| Finalna verzija doktorske disertacija dostavlja se prije javne odbrane u sedam ili devet primjeraka (zavisno od broja članova komisije) u tvrdom uvezu i po jedan primjerak istovjetne elektronske verzije |
| DOSTAVLJANJE IZVJEŠTAJA KOMISIJE UNIVERZITETA O TOKU I REZULTATU ODBRANEDOKTORSKE DISERTACIJE | Fakultet obavještava javnost najkasnije sedam dana prije termina zakazane odbrane o javnoj odbrani doktorske disertacije informacijom na web stranici Fakulteta, web-stranici Univerziteta i saopćenjem u medijima |
| O toku javne odbrane doktorske disertacije vodi se zapisnik koji potpisuju članovi Komisije Univerziteta i zapisničar na obrascu koji je sastavni dio ovih Pravila (Obrazac 10). |
| Komisija Univerziteta, na prvoj narednoj sjednici Vijeća fakulteta podnosi izvještaj o toku i rezultatu odbrane doktorske disertacije i dostavlja Senatu Univerziteta na njegovo konačno usvajanje. |
| Odluku vijeća Fakulteta sa izvještajem Komisije Univerziteta i drugom dokumentacijom o odbranjenoj doktorskoj disertaciji, dekan dostavlja Rektoru Univerziteta radi promocije doktoranta. |
| Doktorska disertacija je javna i može se objaviti nakon odbrane |
| 10. | OBJAVA DOKTORSKE DISERTACIJE U REPOZITORIJU | Autori doktorskih disertacija dužni su izvršiti samopohranjivanje disertacija u Repozitorij u roku od 30 dana od dana uspješne odbrane doktorske disertacije. Pohranjivanje doktorske disertacije u Repozitorij predstavlja uslov za izdavanje diplome o stečenoj akademskoj tituli i naučnom zvanju doktora nauka |
| Administrator na članici, u okviru koje je doktorska disertacija odbranjena, u roku od 30 dana od dana uspješne odbrane doktorske disertacije unosi metapodatke za tu disertaciju na za to predviđenom obrascu |